**Svært enkle grep holder folk friske**

**– Det er et stort paradoks at mange bedrifter sliter med ekstra høyt sykefravær om vinteren, når det er så lite som skal til for å holde medarbeiderne mye friskere, sier Espen Agnalt i Initial Hygoform, og viser til en tysk undersøkelse som gjennom enkle grep ga en sterk reduksjon i sykefraværet hos en testgruppe.**

Sykefravær koster norske bedrifter dyrt. SINTEF har beregnet bedriftens merkostnad per ansatt som er syk til hele 1900 kroner per dag. Dette er kostnader knyttet til produksjonstap, innleie av eventuelle vikarer og merarbeid for de øvrige ansatte.

– Merarbeid øker igjen sjansen for at dem som er igjen på jobben blir syke, og da er en negativ spiral i gang, sier Agnalt som er administrerende direktør i et selskap som leverer hygieneløsninger til privat og offentlig sektor.

**Mye er korttidsfravær**

For Agnalt som vet hvilken betydning for eksempel god håndhygiene har for å hindre bakteriesmitte, er sykefraværstallene i norske bedrifter deprimerende lesning.

– Selvsagt skyldes mye av fraværet fysiske og psykiske plager som har lite med håndhygiene å gjøre, men mye av sykefraværet er korttidsfravær som i stor grad kommer av omgangssyke, influensa og forkjølelse. Dette er sykdommer som nesten utelukkende spres gjennom hånd og munn og som du med enkle grep kan beskytte deg mer mot.

**Testet i 1230 personmåneder**

I det tyske forskningsstudiet som Agnalt viser til, fikk en testgruppe med ansatte fra flere selskaper beskjed om å bruke hånddesinfeksjon minst fem ganger daglig. En annen testgruppe fikk så beskjed om å fortsatte med sine vanlige hygienevaner. Forskningsprosjektet gikk over 13 måneder og inneholdt totalt 1230 personmåneder.

– Resultatet av forskningsstudiet viser en formidabel forskjell på de to gruppene i antallet dager med sykdomssymptomer. I gruppen som brukte hånddesinfeksjon var spesielt antallet dager med symptomer til forkjølelse, feber, hoste og diaré sterkt redusert, opplyser Agnalt.

**99,9 prosent drept på 30 sekunder**

Ved inngangen til vinteren, den største sykdomsperioden i året, oppfordrer Agnalt norske bedrifter til å bli like bevisste på hyppig bruk av desinfiserende midler som bedriftene var under svineinfluensaen i fjor.

– Det er ikke så mye som skal til, mener Agnalt. En liten dose hånddesinfeksjon vil på kun 30 sekunder drepe 99,9 % av bakteriene. Derfor burde slike flasker med hånddesinfeksjon finnes på alle områder hvor mange folk møtes og hvor sjansen er stor for bakteriesmitte, eksempelvis på toaletter, i resepsjoner og i møte- og kantineområder.

**For mer informasjon om den tyske undersøkelsen:**

<http://www.initial.no/nyhetsindeksside/2010/news_255328.html>

**Om Initial Hygoform:**

Initial Hygoform er ekspert på sanitærløsninger og er markedsledende innen hygieneløsninger til toalettet. Selskapet er en totalleverandør av serviceløsninger for toalettrom, fra montering til vedlikehold og leveranser av hygieneprodukter. Initial Hygoform er den største divisjonen i Rentokil Initial, en global servicebedrift som sysselsetter mer enn 68 000 ansatte i 50 land. For mer informasjon: [www.initial.no](http://www.initial.no/)